
REFERATUL DE APROBARE A PROIECTULUI DE HOTĂRÂRE

privind înlocuirea Anexei nr. 1 la Hotărârea Consiliului Local nr. 423/30.08.2022 -

privind atribuirea contractului pentru realizarea obiectivului de investiţii ,,Modernizare străzi zona Alexandru Xenopol - Banul Severinului - Adam Mickiewicz”, către Societatea Drumuri Municipale S.A. Timişoara
1. Descrierea situaţiei actuale

Municipiul Timişoara are în derulare obiectivul de investiţii ,,Modernizare străzi zona Alexandru Xenopol - Banul Severinului - Adam Mickiewiczˮ. Zona propusă a fi amenajată este situată în partea de nord a municipiul Timişoara şi cuprinde străzile: Alexandru Xenopol, Banul Severinului  şi Adam Mickiewicz. 

Prin H.C.L.M.T. nr. 37/07.02.2020 s-a aprobat Studiul de Fezabilitate pentru obiectivul de investiţie ,,Modernizare străzi zona Alexandru Xenopol - Banul Severinului - Adam Mickiewicz”, întocmit de S.C. ASSISTENT H.B. S.R.L. - Timişoara, conform Contractului de prestări de servicii nr. 184/18.12.2017, iar prin H.C.L.M.T. nr. 315/30.06.2022 a fost aprobată actualizarea Devizului General din cadrul acestei documentaţii, ca urmare a evoluţiei preţurilor pe piaţă. 

În baza Hotărârii Consiliului Local nr. 423/30.08.2022 a fost aprobată atribuirea contractului pentru realizarea obiectivului  ,,Modernizare străzi zona Alexandru Xenopol - Banul Severinului - Adam Mickiewicz”, către Societatea Comercială Drumuri Municipale S.A. Timişoara.

Anexa nr. 1 la această hotărâre cuprinde Modelul cadru al contractului de execuţie, care dintr-o eroare materială a fost editat incomplet, motiv pentru care este impetuos necesar înlocuirea acesteia.
 Celelalte articole ale H.C.L.M.T. nr. 423/30.08.2022 inclusiv valoarea investiţiei, rămân neschimbate.
2. Schimbari preconizate și rezultate așteptate

Datorită dezvoltării imobiliare în zonă, traficul  a crescut şi orice întîrziere în efectuarea lucrărilor conduc la numeroase inconveniente participanților la trafic. Modernizarea acestei zone va imbunătăţi atât siguranţa şi cât şi calitatea vieţii cetăţenilor. 
3. Concluzii

Urmare a celor prezentate consider necesar și oportun aprobarea înlocuirii Anexei nr.1 la Hotărârea Consiliului Local nr. 423/30.08.2022 - privind atribuirea contractului pentru realizarea obiectivului de investiţii ,,Modernizare străzi zona Alexandru Xenopol - Banul Severinului - Adam Mickiewicz”, către Societatea Comercială Drumuri Municipale Timişoara S.A. Timişoara.

